《悼忠显刘公二首 其二》
宋代·刘一止

重义何难死，知恩忍自欺。豫生真国士，南八是男儿。

天地一朝黑，风霜千岁悲。至今瞻拱木，人口胜丰碑。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。